የደረጃዎች ቀን በኢትዮጵያ ተከበረ
– አለም አቀፉ የደረጃዎች ቀን “ዓለም አቀፍ ደረጃዎች አዎንታዊ ለውጥን ያረጋግጣሉ” በሚል መሪ ቃል በዛሬው ዕለት በኢትዮጵያ ተከበረ ።የኢትዮጵያ ደረጃዎች ኤጀንሲ የኮሙኒኬሽንና ህዝብ ግንኙነት ሃላፊ አቶ ዳንኤል ዘነበ ለዋልታ እንደገለጹት ቀኑ በኢትዮጵያ የተከበረው ለ17ኛ ጊዜ ሲሆን በዓለም አቀፍ ደረጃ ደግሞ ለ44ኛ ጊዜ ነው።የኤጀንሲው ሰራተኞች ቀኑን ምክንያት በማድረግ ዛሬ አጠቃላይ ውይይት እንደሚያደርጉ የገለጹት አቶ ዳንኤል እስከ አሁን ያለውን የዕድገትና ትራንስፎርሜሽን ዕቅድ እንደሚገመግሙም አስታውቀዋል።የኢትዮጵያ ደረጃዎች ኤጀንሲ በዕድገትና ትራንስፎርሜሽን ዘመኑ በአጠቃላይ 10 ሺ ደረጃዎችን የማዘጋጀት ዕቅድ እንደያዘ ሃላፊው ገልጸዋል። እስከ አሁን ባሉት ሶስት ዓመታትም ከ6 ሺ 500 በላይ ደረጃዎችን እንዳዘጋጀ መናገራቸውን ዋልታ ኢንፎርሜሽን ማዕከል ዘግቧል። 